《次韵湛老菖蒲二首 其二》
宋代·饶节

永辞寒涧密，来作宝坊幽。著脚非危石，退身曾急流。

江芦强刚愎，野蔓太优柔。会有仙人食，王公未敢羞。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。